E E L N Õ U

NARVA LINNAVALITSUS

K O R R A L D U S

Narva







    ____.07.2013.a nr _____ - k

Narvas Peetri plats 3 hoones 

asuvate ruumide tasuta kasutusse andmine 

(SA Narva Sadam)
1. ASJAOLUD JA MENETLUSE KÄIK

Narva Linnavalitsuse Arhitektuuri- ja Linnaplaneerimise Ametile saabus SA Narva Sadam, registrikood  90003692, juhatuse liikme Sergei Nikitin taotlus, milles palutakse anda tasuta kasutusse Narvas Peetri plats  3 hoone 3. korrusel asuv ruum nr 147 sihtasutuse tegevuse korraldamiseks.





Ruumi pind
 
         26,4  m2

Arvestuslik üüritasu
       174,24 eurot kuus

SA Narva Sadam taotlust arutati Narva Linnavalitsuse linnavarakomisjoni 29.06.2016. a  koosolekul (protokoll nr 9) ning otsustati:

1.  Soovitada anda SA-le Narva Sadam, registrikood  90003692, avalikku enampakkumist korraldamata määramata ajaks tasuta kasutusse Narvas Peetri plats  3  hoone 3. korrusel asuv ruum nr 147 pinnaga 26,4 m2 sihtasutuse tegevuse korraldamiseks.

2.  Narva Linnavalitsuse Arhitektuuri- ja Linnaplaneerimise Ametil esitada punktis 1 toodud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b) alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2. Korra punktide 46, 46.4 ja 7.2.5 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse sihtasutustele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. alapunkt b) alusel. 

2.3. Korra punktide 7.2, 7.2.5 kohaselt üksnes linnavalitsuse korraldusega võib linnavara sihtasutustele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks.
2.4. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Peetri plats 3  hoone bilansiline valdaja.

3. OTSUS

3.1. Anda SA-le Narva Sadam, registrikood 90003692, sihtasutuse tegevuse korraldamiseks avalikku enampakkumist korraldamata määramata ajaks tasuta kasutusse Narvas Peetri plats  3  hoone 3. korrusel asuv ruum nr 147 pinnaga 26,4 m2 sihtasutuse tegevuse korraldamiseks. 
3.2. Narva Linnavalitsuse Arhitektuuri- ja Linnaplaneerimise Ametil sõlmida SA-ga Narva Sadam punktis 3.1 nimetatud ruumi tasuta kasutusleping.
4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks SA-le Narva Sadam.

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

